उज्जैन। दोपहिया वाहन चोरी कर उनके पार्ट्स निकालकर बेचने वाले वाहन चोर गिरोह के 5 बदमाशों को महाकाल पुलिस ने गिरफ्तार किया है। पुलिस ने बदमाशों के कब्जे से 12 दोपहिया वाहन बरामद किए हैं। वहीं 8 वाहनों के रजिस्ट्रेशन भी मिले हैं। एक बदमाश वाहन चोरी को अंजाम देता था और फिर साथियों के साथ मिलकर वाहन के पार्ट्स निकालकर बेच देता था। चोरी की बाइक सुधरवाने के लिए गैरेज ले जाने पर वाहन मालिक ने उसे पहचान लिया था। इस आधार पर पुलिस ने वाहन चोर गिरोह को पकड़ा है।